CELEX: 32009D0752
Language: mt
Date: 2009-10-12 00:00:00
Title: 2009/752/KE: Deċiżjoni tal-Kummissjoni tat- 12 ta’ Ottubru 2009 dwar l-awtorizzazzjoni għat-tqegħid fis-suq ta’ estratt lipidu mill-Krill tal-Antartiku Euphausia superba bħala ingredjent alimentari ġdid skont ir-Regolament (KE) Nru 258/97 tal-Parlament Ewropew u tal-Kunsill (notifikata bid-dokument numru C(2009) 7647)

13.10.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 268/33
            
         DEĊIŻJONI TAL-KUMMISSJONI
   tat-12 ta’ Ottubru 2009
   dwar l-awtorizzazzjoni għat-tqegħid fis-suq ta’ estratt lipidu mill-Krill tal-Antartiku Euphausia superba bħala ingredjent alimentari ġdid skont ir-Regolament (KE) Nru 258/97 tal-Parlament Ewropew u tal-Kunsill
   (notifikata bid-dokument numru C(2009) 7647)
   (It-test bl-Ingliż biss huwa awtentiku)
   (2009/752/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 dwar l-ikel il-ġdid u l-ingredjenti tal-ikel il-ġdid (1), u b'mod partikolari l-Artikolu 7 tiegħu,
   Billi:
   
               (1)
            
            
               Fid-29 ta’ Settembru 2006, il-kumpanija Neptune Technologies & Bioressources Inc. għamlet talba lill-awtoritajiet kompetenti tal-Finlandja biex tqiegħed fis-suq estratt lipidu mill-Krill tal-Antartiku Euphausia superba bħala ingredjent ġdid tal-ikel.
            
         
               (2)
            
            
               Fit-29 ta’ Jannar 2007 l-istituzzjoni kompetenti għall-evalwazzjoni tal-ikel tal-Finlandja ħarġet ir-rapport inizjali tagħha ta’ evalwazzjoni. F’dak ir-rapport din waslet għal konklużjoni li l-użu tal-estratt lipidu mill-Krill tal-Antartiku Euphausia superba bħala ingredjent alimentari kien aċċettabbli.
            
         
               (3)
            
            
               Il-Kummissjoni bagħtet ir-rapport preliminari ta’ evalwazzjoni lill-Istati Membri kollha fid-19 ta’ Frar 2007.
            
         
               (4)
            
            
               Fi żmien il-perjodu ta’ 60 jum stipulat fl-Artikolu 6(4) tar-Regolament (KE) Nru 258/97, tressqu oġġezzjonijiet motivati għat-tqegħid fis-suq tal-prodott skont din id-dispożizzjoni.
            
         
               (5)
            
            
               Għalhekk l-Awtorità Ewropea dwar is-Sikurezza Alimentari (l-EFSA) ġiet ikkonsultata fil-31 ta’ Jannar 2008.
            
         
               (6)
            
            
               Fl-Opinjoni Xjentifika tal-Bord tan-Nutrizzjoni tal-Prodotti Dijetetiċi u l-Allerġiji fuq talba mill-Kummissjoni Ewropea dwar is-Sikurezza tal-“Estratt lipidu mill-Euphausia superba” bħala ingredjent tal-ikel, il-Bord wasal għall-konklużjoni li l-estratt lipidu mill-Krill tal-Antartiku Euphausia superba kien sikur skond il-kondizzjonijiet ta’ użu proposti.
            
         
               (7)
            
            
               Fuq il-bażi tar-rapport ta’ evalwazzjoni inizjali, ġie stabbilit li l-estratt lipidu mill-Krill tal-Antartiku Euphausia superba hu konformi mal-kriterji stipulati fl-Artikolu 3(1) tar-Regolament.
            
         
               (8)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   L-estratt lipidu mill-Krill tal-Antartiku Euphausia superba kif speċifikat fl-Anness I, jista’ jitqiegħed fis-suq fil-Komunità bħala ingredjent tal-ikel ġdid għall-użu fl-ikel u fil-livelli massimi kif speċifikat fl-Anness II.
   Artikolu 2
   L-isem “estratt tal-lipidu mill-krustaċju Krill tal-Antartiku Euphausia superba” għandu jintwera fuq l-ittikkettjar tal-prodott innifsu jew fil-lista ta' ingredjenti ta' oġġetti tal-ikel li jinsab fihom.
   Artikolu 3
   Din id-Deċiżjoni hi indirizzata lil Neptune Technologies & Bioressources Inc., 225 Promenade du Centropolis, Bureau 200, Laval, Quebec, H7T 0B3, il-Kanada.
   
      Magħmul fi Brussell, it-12 ta’ Ottubru 2009.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 43, 14.2.1997, p. 1.
   
      ANNESS I
      
         SPEĊIFIKAZZJONI TAL-ESTRATT TAL-LIPIDU MILL-KRILL TAL-ANTARTIKU EUPHASIA SUPERBA
         
      
      
         Deskrizzjoni
      
      Sabiex jiġi prodott estratt tal-lipidu mill-Krill tal-Antartiku Euphausia superba, il-krill tal-Antartiku ffriżat jitgħaffeġ u jiġi soġġett għal estrazzjoni bl-aċetun. Il-proteini u l-kontenut tal-krill jitneħħew mill-estratt lipidu permezz ta’ filtrar. L-aċetun u l-ilma li jibqa’ jitneħħew permezz ta’ evaporazzjoni.
      
                  Test
               
               
                  Speċifikazzjoni
               
            
                  Valur ta' Saponifikazzjoni
               
               
                  Mhux iktar minn 185 KOH/g
               
            
                  Valur perossidu (PV)
               
               
                  Mhux iktar minn 0,2 meq O2/kg żejt
               
            
                  Umdità u Volatili
               
               
                  Mhux iktar minn 0,9 %
               
            
                  Fosfolipidi
               
               
                  Mhux aktar minn 50 %
               
            
                  Aċidi grassi trans
               
               
                  Mhux aktar minn 1 %
               
            
                  EPA (Aċidu eicosapentaenoic)
               
               
                  Mhux anqas minn 15 %
               
            
                  DHA (Aċitu docosahexaenoic)
               
               
                  Mhux anqas minn 7 %
               
            
   
      ANNESS II
      
         UŻI TAL-ESTRATT TAL-LIPIDU MILL-KRILL TAL-ANTARTIKU EUPHAUSIA SUPERBA
         
      
      
                  Grupp ta’ Użu
               
               
                  Kontenut massimu ta' DHA u EPA kombinat
               
            
                  Prodotti magħmula mill-ħalib għajr xarbiet magħmula mill-ħalib
               
               
                  200 mg/100 g jew 600 mg/100 g għal prodotti tal-ġobon
               
            
                  Analogi magħmula mill-ħalib għajr xarbiet
               
               
                  200 mg/100 g jew 600 mg/100 g għal prodotti tal-ġobon
               
            
                  Xaħam li jiddellek u ħwawar
               
               
                  600 mg/100 g
               
            
                  Ċereali għall-kolazzjon
               
               
                  500 mg/100 g
               
            
                  Supplimenti tal-ikel
               
               
                  200-il mg f'kull doża ta' kuljum kif rakkomandat mill-manifattur
               
            
                  Ikel ta' dieta għal skopijiet mediċi speċjali
               
               
                  Skont ir-rekwiżiti ta' nutrizzjoni partikolari tal-persuni li għalihom il-prodotti huma intenzjonati
               
            
                  Ikel maħsub għall-użu f'dieti ta' enerġija ristretta għat-tnaqqis tal-piż
               
               
                  200 mg/sostitut tal-ikel